ประกาศคณะกรรมการกํากับหลักทรัพย์และตลาดหลักทรัพย์ที่ กม. 27/2558เรื่อง การกําหนดค่าธรรมเนียมการประกอบธุรกิจสําหรับ ผู้ประกอบธุรกิจสัญญาซื้อขายล่วงหน้า อาศัยอํานาจตามความในมาตรา 9(2) แห่งพระราชบัญญัติสัญญาซื้อขายล่วงหน้า พ.ศ. 2546 คณะกรรมการ ก.ล.ต. ออกข้อกําหนดไว้ดังต่อไปนี้ข้อ ๑ ให้ยกเลิกประกาศคณะกรรมการกํากับหลักทรัพย์และตลาดหลักทรัพย์ ที่ กธ. 17/2553 เรื่อง การกําหนดค่าธรรมเนียมการประกอบกิจการสําหรับผู้ได้รับใบอนุญาตเป็นตัวแทนซื้อขายสัญญาซื้อขายล่วงหน้า ลงวันที่ 1 ธันวาคม พ.ศ. 2553ข้อ ๒ ค่าธรรมเนียมการประกอบธุรกิจสําหรับผู้ได้รับใบอนุญาตประกอบธุรกิจสัญญาซื้อขายล่วงหน้า ให้เป็นไปตามอัตราดังต่อไปนี้(1) ใบอนุญาตประกอบธุรกิจสัญญาซื้อขายล่วงหน้าแบบ ส-1 ซึ่งผู้ได้รับใบอนุญาตมีการประกอบธุรกิจสัญญาซื้อขายล่วงหน้า ประเภทการเป็นตัวแทนซื้อขายสัญญาซื้อขายล่วงหน้า ปีละ 500,000 บาท (2) ใบอนุญาตประกอบธุรกิจสัญญาซื้อขายล่วงหน้าประเภท การเป็นตัวแทนซื้อขายสัญญาซื้อขายล่วงหน้าที่ไม่ได้ จํากัดเฉพาะสินค้าหรือตัวแปรบางประเภท ปีละ 500,000 บาท(3) ใบอนุญาตประกอบธุรกิจสัญญาซื้อขายล่วงหน้าประเภท การเป็นตัวแทนซื้อขายสัญญาซื้อขายล่วงหน้าที่จํากัด เฉพาะสัญญาซื้อขายล่วงหน้าที่เกี่ยวกับโลหะมีค่า ปีละ 500,000 บาทข้อ ๓ ให้ผู้ได้รับใบอนุญาตประกอบธุรกิจสัญญาซื้อขายล่วงหน้าชําระค่าธรรมเนียมตามข้อ 2 ต่อสํานักงาน ก.ล.ต. เป็นรายปีตามปีปฏิทิน ภายในวันที่ 31 มกราคมของปีนั้น เว้นแต่ในปีแรกของการเริ่มประกอบธุรกิจ ให้ชําระค่าธรรมเนียมในวันที่เริ่มประกอบธุรกิจ ในกรณีที่ระยะเวลาจนถึงสิ้นปีปฏิทินสําหรับในปีแรกที่เริ่มประกอบธุรกิจเหลือน้อยกว่าหกเดือน ให้ชําระค่าธรรมเนียมเพียงกึ่งหนึ่งของค่าธรรมเนียมที่กําหนดไว้ข้อ ๔ ให้ผู้ได้รับใบอนุญาตประกอบธุรกิจสัญญาซื้อขายล่วงหน้าซึ่งได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ที่มิได้จํากัดประเภทหลักทรัพย์อยู่ด้วย ได้รับยกเว้นค่าธรรมเนียมตามข้อ 2(1) หรือ (2) แล้วแต่กรณี หากได้ชําระค่าธรรมเนียมการประกอบธุรกิจหลักทรัพย์ดังกล่าวแล้วทั้งจํานวน ตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมการประกอบกิจการตามที่ได้รับใบอนุญาต การยกเว้นค่าธรรมเนียมตามวรรคหนึ่งไม่ใช้กับกรณีที่ผู้ได้รับใบอนุญาตประกอบธุรกิจสัญญาซื้อขายล่วงหน้าได้ชําระค่าธรรมเนียมตามข้อ 2(1) หรือ (2) แล้วแต่กรณี สําหรับปีนั้นไว้แล้วก่อนได้รับใบอนุญาตประกอบธุรกิจหลักทรัพย์ดังกล่าวข้อ ๕ ให้ผู้ได้รับใบอนุญาตประกอบธุรกิจสัญญาซื้อขายล่วงหน้า จัดทําและยื่นรายละเอียดรายงานการชําระค่าธรรมเนียมการประกอบธุรกิจต่อสํานักงาน ก.ล.ต. ตามแบบและวิธีการที่จัดไว้บนเว็บไซต์ของสํานักงาน ก.ล.ต.ข้อ ๖ ให้อัตราค่าธรรมเนียมการประกอบธุรกิจที่ต้องชําระตามข้อ 2(1) สําหรับปี พ.ศ. 2558 และ พ.ศ. 2559 เป็นปีละ 450,000 บาท หากผู้ได้รับใบอนุญาตประกอบธุรกิจสัญญาซื้อขายล่วงหน้าแบบ ส-1 ใช้คุณสมบัติการเป็นนิติบุคคลดังต่อไปนี้ในการขอรับใบอนุญาต (1) ผู้ได้รับอนุญาตให้ประกอบธุรกิจการซื้อขายล่วงหน้าประเภทการเป็นนายหน้าซื้อขายล่วงหน้าตามพระราชบัญญัติการซื้อขายสินค้าเกษตรล่วงหน้า พ.ศ. 2542 (2) ผู้ได้รับใบอนุญาตธุรกิจสัญญาซื้อขายล่วงหน้าสินค้าเกษตรตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการขอรับใบอนุญาตธุรกิจสัญญาซื้อขายล่วงหน้าสินค้าเกษตร เนื่องจากใช้คุณสมบัติการเป็นผู้ได้รับอนุญาตให้ประกอบธุรกิจการซื้อขายล่วงหน้าประเภทการเป็นนายหน้าซื้อขายล่วงหน้าตามพระราชบัญญัติการซื้อขายสินค้าเกษตรล่วงหน้า พ.ศ. 2542ข้อ ๗ ประกาศนี้ให้ใช้บังคับตั้งแต่วันที่ 16 ธันวาคม พ.ศ. 2558 เป็นต้นไป ผู้มีอํานาจลงนาม - ประกาศ ณ วันที่ 2 ธันวาคม พ.ศ. 2558 (นายวรวิทย์ จําปีรัตน์) ประธานกรรมการ คณะกรรมการกํากับหลักทรัพย์และตลาดหลักทรัพย์